“Bring lyfstraf terug” sê ANC-hoëGwede Mantashe, sekretaris-generaal van die ANC, sê Suid-Afrika het homself in die voet geskiet deur lyfstraf uit skole te verban. Mantashe het aan die Sowetan gesê die verbod op lyfstraf moet hersien word, want dit is nie doeltreffend nie. Hy beskou dit as een van die drastiese besluite wat gemaak is om ŉ drastiese probleem aan te spreek, maar dat dié besluit probleme veroorsaak het. “Ek gaan nie van vreemde kulture leer hoe om my kinders groot te maak nie. As ons toelaat dat ons kinders ongebalanseerd grootword, dan het ons ŉ probleem,” het hy gesê. Hy het beklemtoon dat ouers die reg het om beheer oor kinders uit te oefen. Mantashe is die pa van drie volwasse kinders en ŉ 17-jarige. Hy het gesê hy het nog nooit hulle met ŉ vuis of plathand bygekom nie. Hy dink ook dit is verkeerd om ŉ gordel, stok of sambok te gebruik om kinders te dissiplineer.